Kyk: Karsten verbeter wéér wêreldrekord | Maroela Media
Noorweë se Karsten Warholm kan sy oë nie glo nie. Foto: Jewel Samad/AFP.
Daar is 'n paar dinge waarvan 'n mens seker in hierdie wêreld kan wees. Een is dat jy belasting moet betaal en die ander is dat Karsten Warholm deksels vinnig kan hardloop.
Die 25-jarige Noorse atletieksuperster het vandag oudergewoonte hakskene vir elke teenstander gewys toe hy wéér die wêreldrekord in die 400 m-hekkiesitem verbeter het.
Hy het onlangs by 'n Diamantliga-byeenkoms in Oslo Kevin Young se rekord (wat sedert 1992 staan) na 46.70 sekondes verbeter. 'n Paar uur gelede het hy egter sy eie rekord aan't flarde in die Olimpiese eindstryd met sy onverbeterlike tyd van 45.94 gehardloop.
"Om 'n geykte uitdrukking te gebruik – die prestasie het nog nie heeltemal ingesink nie. Tog voel dit ongelooflik," het Warholm gesê.
Die VSA se Rai Benjamin het die silwer medalje gewen. Sy tyd van 46.17 sekondes is die tweede beste 400 m-hekkiestyd ooit.
Maar Warholm is nie verniet die Europese, Wêreld- en Olimpiese kampioen nie.
Op sy beurt meen Benjamin dat dit die beste wedloop in die geskiedenis van die Spele is. En baie sal met hom saamstem.
You're about to watch #Olympics history!
Karsten Warholm wins the men's 400m hurdles and smashes the WR, going below 46 seconds for the first time ever ????
The 1st, 2nd, 3rd, 5th and 6th fastest times in Olympics history.
Latest #Tokyo2020 stories: https://t.co/15bT2bo1fT pic.twitter.com/7TreW2T8GZ
Hoendervleis mooi. Dankie, Maroela Media, dat julle vir ons die insetsels beskikbaar maak deur die loop van die dag. Ons werk heeldag en sien gewoonlik eers saans die lekkerrrrr nuus.